Diari Oficial de la Generalitat Valenciana


Sumari del DOGV 9961, del 21-10-2024 (2024/10509)

EXTRACTE de la Resolució d'11 d'octubre de 2024, del Rectorat, per la qual es convoquen els premis «ua: emprende» a treballs fi de grau, treballs fi de màster i tesis doctorals de la Universitat d'Alacant.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10480

CVE
:   UWSF-N-4692-67131

Data del document
:   11-10-2024

Organisme emissor
:   Universitat d'Alacant

Tipus de document
:   Extracte

Descriptors 

:   * tesi
    * distinció honorífica

BDNS (identif.): 790889

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/790889>

*Primer. Persones beneficiàries*

Podran obtenir la condició de beneficiari i sol·licitar aquests premis l'alumnat que haja defensat el seu TFG, el seu TFM o la seua tesi doctoral en la Universitat d'Alacant en els cursos acadèmics 2021-2022, 2022-2023 i 2023-2024.

La sol·licitud haurà de guardar relació directa amb el TFG, TFM o tesi doctoral. Seran desestimades aquelles sol·licituds que no deriven d'una d'estes tipologies de treballs.

*Segon. Objecte*

En el marc del programa institucional ua:emprende, el Vicerectorat de Transferència, Innovació i Divulgació Científica, el Vicerectorat d'Estudiants i Ocupabilitat i el Vicerectorat de Transformació Digital proposen els premis ua:emprende a treballs de fi de grau (TFG), treballs de fi de màster (TFM) i tesis doctorals que puguen ser la base d'un projecte empresarial innovador o resolguen un problema o repte plantejat per una empresa.

*Tercer. Bases reguladores*

Les bases reguladores i la convocatòria estan publicades de manera conjunta en el *Butlletí Oficial de la Universitat d'Alacant*  de dia 15 d’octubre de 2024, en la següent URL:

<https://www.boua.ua.es/Acuerdos/DescargarAcuerdo/53275>

*Quarta. Quantia:*

La dotació de les ajudes és d'un màxim de 8.200 euros.

Els premis reben el finançament del Banco Santander, a través del conveni subscrit amb la UA dins de l'eix de foment de l'emprenedoria. Tots els premis estaran subjectes, si és el cas, a les corresponents retencions fiscals que contemple la legislació vigent.

– TFG: un premi de 600 euros (premi Santander), un altre de 600 euros  (premi del Vicerectorat de Transferència, Innovació i Divulgació Científica) i un premi addicional de 600 euros  (premi del Vicerectorat d'Estudiants i Ocupabilitat) a TFG lligats específicament a àrees afins a les ciències socials i/o que contemple la multidisciplinarietat entre diferents àrees.

– TFM: un premi de 900 euros, un altre premi addicional de 900 euros  per a un TFM que se situe específicament en àrees afins a les ciències socials i/o que contemple la multidisciplinarietat entre diferents àrees (premis Santander) i un premi de 900 euros de la Fundació Parc Científic d'Alacant (FPCA) al millor TFM aplicat en empreses vinculades a la FPCA.

– Tesi doctoral: dos premis de 1.200 euros i un premi addicional de 1.200 euros per a una tesi doctoral que se situe específicament en àrees de ciències socials i/o que contemple la multidisciplinarietat entre diferents àrees (premis Santander).

– Dos premis IntraLAB de Transformació Digital. El Vicerectorat de Transformació Digital atorgarà dos premis de 500 euros al TFG/TFM o tesis doctoral més innovadors que suposen una transformació digital efectiva de la Universitat d'Alacant i creen valor diferencial gràcies a l'ús de les tecnologies digitals.

*Cinquè. Termini de presentació de sol·licituds*

L'extracte de la convocatòria es publicarà en el DOGV, i íntegrament en el BOUA, amb caràcter informatiu.

El termini de presentació de les candidatures començarà el dia 15 d'octubre i finalitzarà el dia 30 de novembre (23:59 hora límit) de 2024.

*Sisè. Altres dades*

Criteris d'adjudicació

Les propostes seran avaluades per un jurat mitjançant l'anàlisi i discussió de la documentació aportada atenent criteris com el grau d'innovació i d'impacte de la proposta, viabilitat de la mateixa (concretats en els criteris de valoració) i relació amb el TFG, TFM o tesi doctoral:

L'assignació dels premis es realitzarà seguint els següents criteris:

– Viabilitat de la proposta, 30 punts

– Grau de desenvolupament, 40 punts

– Grau d'innovació, 30 punts

El jurat, a la seua discreció, podrà instar les candidates i els candidats a presentar el seu projecte, per a la qual cosa seran requerits amb suficient antelació.

  

Alacant, 11 d'octubre de 2024

(p. d. Resolució 3.10.2024)

María Jesús Pastor Llorca

Vicerectora de Transferència, Innovació i Divulgació Científica